Predstavljamo **“i2space Challenge Days”** kao mogućnost mladima da kreiraju prijedlog rješenja gdje i šta će da rade nakon samoizolacije. Ovo je mogućnost da rade na razvoju ideje koja im može donijeti produktvinije dane nakon COVIDA19.

Ovo je poziv za kreativni rad i promišljanje o tvojoj budućnosti, i to bliskoj. Šta nakon korone? Kako život učiniti podnošljivim? Kako ga unaprijediti? Šta ako se pojavi COVID29 nakon ovog označenog sa 19, da li ćeš imati 10 šansi više?

Promjene u svakodnevnom funkcionisanju podstiču novi način pogleda na razvoj usluga i biznis ideja. Pred tobom je **“i2space Challenge Days”** kao jedna od šansi koja ti se pruža da naredni period i izlazak iz stanja samoizolacije prođe u kreativnom radu za koji možeš dobiti značajne nagrade i usmjeriti svoju budućnost.

**Zato te pozivamo i izazivamo** da iskoristiš dio postojećeg slobodnog vremena i ograničenog kretanja da razmišljaš o budućnosti, okupiš prijatelje – budite inovativni i iskoristite priliku da započnete rad na razvoju vlastitih ideja i obezbijedite mnoštvo pogodnosti koje vam nudi **i2 Space** inkubator.

**Kakva rješenja tražimo?**

**Kroz “i2space Challenge days” upotrijebi svoja i prijateljska stečena znanja, urođenu komšijsku kreativnost i intimno promišljanje o samozapošljavanju. Razvij i predloži rješenje koje ti u perspektivi može donijeti nezavisnost, a istovremeno koristiti i široj zajednici.**

**Ovo je timska igra.**

Ideja koju predlažete zavisi od znanja i resursa sa kojima raspolažete ti i tvoji saigrači.

Kakvo će biti rješenje - da li će imati digitalne solucije ili ne, u kojoj oblasti privrede, i da li će biti u segmentu proizvodnje, usluga, kreativnih industrija ili turizma, zavisi samo od tebe i tvog tima!

**i2 Space** je društveno inovativni prostor, sa online ekstenzijom, gdje ljudi dijele svoja interesovanja za tehnologiju, imaju sastanke, rade na svojim projektima i uče jedni od drugih. Takav prostor će biti uspostavljen u Podgorici, gdje će se stvoriti dinamična zajednica, koja će podstaći razmjenu ideja, znanja i vještina između mladih ljudi.

I2Space se uspostavlja u okviru projekta “Samozapošljavanje i društveno preduzetništvo za mlade“, podržanog u okviru prekograničnog programa Crna Gora – Kosovo 2014-2020, finansiranog od strane Evropske unije.

Učešćem u izazovu dobijaš mogućnost da ti i tvoj tim budete dip **i2 Space** inkubatora, gdje ćete imati priliku da aktivno radite na razvoju prototipa baziranog na nagrađenoj ideji koristeći resurse prostora. Pored toga, svi učesnici dobijaju priliku da razvijaju praktične vještine u oblastima kao što su digitalni marketing, grafički dizajn, 3D štampa…

Biznis ideja mora zadovoljiti kriterijume na osnovu kojih će se ocjenjivati rješenje, a to su:

* + Ideja treba da bude inovativna u okruženju u kome se sprovodi, čime se ne isključuje primjena rješenja u drugom prostoru/kontekstu;
	+ rješenje mora da bude u skladu sa resursima i znanjem kojima raspolažu učesnici;
	+ ekonomična - ne zahtijeva visoka početna sredstva za realizaciju;
	+ mogućnost tranformacije - u slučaju iznanadnih situacija ili poremećaja na tržištu;
	+ sredstva za biznis rješenja moraju biti dostupna u datoj sredini, nezavisno od uvoza za obrtna sredstva;
	+ benefiti za širu zajednicu (u smislu otkupa, jeftinijeg plasmana, bolje usluge i sl.).

**Uslovi učešća i proces i2 Space Challenge days-a:**

* Pravo na učešće imaju svi zainteresovani timovi od 3 i više članova;
* Članovi tima ne mogu biti iz iste profesije ili zanimanja;
* 7 dana nakon roka za prijavu biće selektovani finalisti;
* Organizacija finalnog takmičenja **i2 Space Challenge days** biće organizovano online uz rad sa mentorima;
* Finalne prezentacije rješenja biće objavljene na facebook stranici **i2 Space Challenge Days**
* Organizator će objaviti listu nagrađenih 24 sata nakon prezentacije rješenja.

Napomena: Tokom roka za prijavu organizator će organizovati webinare na teme koje će biti podrška pripremi prijedloga;

Organizator će pružiti podršku u povezivanju i formiranju timova za sve prijavljene učesnike čiji timovi broje manje od 3 člana.

**Proces procjenjivanja kvaliteta ideja**

Odabir ideja biće realizovan u dvokružnom sistemu. U prvom krugu biće selektovano 10 timova koji ulaze u dvodnevno finalno takmičenje koje će ocjenjivati nezavisni žiri formiran

od eksperata, članova biznis zajednice, predstavnika fondova iz zemlje i inostranstva. Glas javnosti (glasanje putem facebook-a) se računa kao jedan glas žirija.

Lista članova žirija biće objavljena neposredno prije finalnog takmičenja.

**Nagrade**

5 najboljih timova dobija podršku vrijednu 2,500.00 €, po timu, koja se sastoji od:

* 4 dana boot kampa;
* korišćenja 6 mjeseci prostora i opreme u **i2 Space** inkubatoru;
* mentorske podrške do procesa izrade prototype-a;
* asistiranja u dobijanju *venture capital* kroz povratna ili nepovratna sredstva kod donatora ili fondova;
* 300 € pocket money.

Prvorangirano rješenje uz navedenu podršku dobija na raspolaganje fond za investiranje u ideju u visini od 2,500.00 €.

Neka te vodi snaga promjene, jer tvoja ideja može biti ključna za tebe i okruženje!

Zahtjeve za dodatne informacije i prijave možete slati na i2spacepg@gmail.com

Prijave su otvorene do 18. maja u 17:00h!